Barça 83 - R Madrid 88 - Penya Meritxell\nDesprés de dominar amb claredat els primers 25 minuts de partit, l’equip blaugrana ha anat perdent confiança i encert en atac i això l’ha condemnat a perdre una supercopa que semblava força ben encarada. En una setmana, l’equip de Saras Jasikevicius ha perdut, igual com l’any passat, dues competicions de forma consecutiva. Dues competicions que tot i ser de pretemporada no deixen de ser dos trofeus. Aquelles dues derrotes de l’any passat van ser el precedent a una gran temporada, esperem que en el present curs encari es facin millor les coses.\nEl Barça surt amb força\nEl primer clàssic del curs es presentava força interessant. Dos exblaugranes en el cinc inicial dels blancs, Hanga i Heurtel, força discrets en els 40 minuts de joc, mentre que l’ex del Madrid, Laprovittola, s’ho mirava des de la banqueta. Les coses començaven bé pels de Saras. Els triples de Nigel Hayes i Pierre Oriola avançaven als avui locals, 6-2. Responien els de Pablo Laso amb un triple de Jeff Taylor. Els barcelonistes tenien el canell calent des de fora i després d’una cistella de Hayes, arribaven dos triples, Nick Calathes i de nou Oriola que ampliaven el marge, 14-9. Marge que es mantenia amb una altra cistella del de Casselberry.\nEls dos equips acceptaven el frec a frec. Anotava Cory Higgins abans que un triple de Carlos Alocén reduís fins als tres punts l’avantatge blaugrana, 18-12. Alocén insistia, altre cop de tres després de cistella d’Higgins, 20-18, moment en el qual Saras demana temps mort. De tornada a pista, els homes de Jasikevicius comencen a tenir problemes amb el seu llançament triple amb errades de Nico Laprovittola i Kyle Kuric, qui pateix un fort marcatge. En canvi un triple de Tristan Vukcevic empata el partit a 22. Un punt de tir lliure anotat per Davies, qui per un moment torna al seu clàssic 50%, deixa el 23-22 que hi ha al lluminós al final del primer capítol.\nEl partit està ben encarat\nJa en el segon, les coses milloren en l’atac blaugrana. Primer anota Rolands Smits un parell de cistelles per ser Àlex Abrines qui ho faci de tres per portar l’avantatge blaugrana als sis punts, 30-24. Amb Smits fallant un parell de triples, Sergio Llull, transforma un addicional que queda compensat pel tercer triple d’Oriola. El targarí fallarà un tir addicional deixant la renda blaugrana en tan sols quatre punts, 35-31. Llull, jugador clau avui pels blancs, transforma un triple abans que anotin Calathes i Davies pel 39-34.\nDe moment les coses funcionen força bé per un Barça que està fent un bon partit. Un triple de Guerschon Yabusele redueix el marge dels avui locals. Nikola Mirotic inèdit fins al moment apareix per arreplegar un rebot ofensiu que li serveix per anotar el 41-37. Per on l’equip blaugrana passa força problemes és en el rebot defensiu. Tot i això des de la línia les coses milloren. Primer Kuric anota un per la falta tècnica assenyalada a Fabien Causer, a continuació dos tirs lliures transformats per Davies i altres dos pel de Pogdorica porten el marge blaugrana als nou punts, abans que un triple d’Heurtel deixi el 46-40 amb el qual s’arriba al descans.\nQuan comença la segona part les coses continuen on les havíem deixat, tot i un triple fallat per Oriola. Amb la defensa barcelonista treballant bé, un triple de Mirotic i un punt de tir lliure d’Higgins fan arribar l’avantatge dels avui locals als deu punts, 50-40. Avantatge que creixerà gràcies al montenegrí, en els seus millors minuts d’avui fins al 52-40. Després que Mirotic falli un tir lliure per una tècnica a la banqueta blanca, l’avantatge es mantindrà gràcies a Calathes. Els blaugranes que ara estan molt còmodes a pista continuaran engreixant el botí. Dos tirs lliures d’Higgins i un triple de Mirotic eleven el marge als disset punts, 59-42 després d’un parcial en el quart de 13-2.\nUn temps mort dels blancs canviarà les coses, tot i que d’entrada sembla que tot continua igual. Anoten els de Laso, responent Calathes qui falla l’addicional, abans que una cistella de contraatac de Davies faci arribar la renda als 19 punts, 63-44. A partir d’aquí els blancs es comencen a despertar. Quan tot pintava de color de rosa, les coses canvien. Els blaugranes abusen del tir exterior, amb errades de Mirotic i Calathes. Una recuperació miraculosa de Kuric li serveix per anotar el 65-80 que serà una flor al bell mig d’un jardí que comença a assecar-se. Davies, altre cop després de rebot ofensiu, anota, però qui ho fa de tres és Llull. Respon Higgins, però abans de la fi arriba un nou triple del menorquí, que deixa el marge blaugrana en només 9 punts, 71-62, quan arribem al darrer període.\nDerrota després d’un quart nefast dels blaugranes\nSembla que els blaugranes surten a pista amb bones sensacions. Higgins anota cistella i triple que fan tornar els deu amunt, 76-66. Tot i això es fallen fins a tres triples llançats de forma precipitada, Kuric, Oriola i Higgins, mentre els blancs que tampoc anoten en aquest tram troben a Llull qui anota tres tirs lliures, 76-69. Kuric manté el tipus amb un triple 79-69 a 6.25 per la fi.\nUn triple de Nigel William-Goss obliga a Saras a demanar temps mort. Les sensacions han deixat de ser positives. Es perden pilotes, es fallen triples, els tirs exteriors continuen sent erràtics i el pitjor és que no apareix ningú al rescat. Mentrestant, els blancs redueixen el marge, entre altres raons, perquè els blaugranes no tenen un antídot contra Vincent Poirier. Una esmaixada del francès deixa les coses molt ajustades, 79-78. Saras demana un nou temps mort, La jugada acaba amb un triple desesperat llançat a la babalà per Davies. Els blancs encara no poden acabar la remuntada perquè els blaugranes resisteixen.\nDavies fa una cistella amb un pèl de sort pel 81-78 a 2.05 per la fi. Els blancs, en canvi, sí que encerten de tres, serà de nou William-Goss, Kuric falla el que prova. Finalment serà Yabusele qui avanci als blancs a manca de 1.25, 81-83. Davies pot empatar a 58 segons. La jugada blanca acaba en mans de Poirier qui rep falta. Anotarà els dos tirs lliures per tornar a avançar als seus, 83-85 a 35 segons. Davies qui està sent l’únic recurs ofensiu dels blaugranes ara erra i el castell de cartes s’acaba d’enfonsar. Alocén només anota un tir lliure a 9 segons, 83-86. La jugada dissenyada en el temps mort, acabarà amb un triple sense solta ni volta de Davies que continua sent l’únic que ho intenta. La falta posterior de Mirotic permet a Yabusele sentenciar definitivament en transformar els dos tirs lliures pel 83-88 final.


Des de l'acampada de Cantàbria fins el lloc destinat a acampar a Sopuerta (País Vasc), tan sols hi havia una hora de camí. Un cop van arribar els nostres amics agilitistes s'hi van trobar amb la Susana, l'Edu i la Xuma, els quals també volien aprofitar les vacances per respirar l'ambient de l'agility.\nOpen de Sopuerta\nEl cap de setmana començava amb eI Open Internacional Sopuerta, doncs hi havia participants vinguts des de Portugal. En Jose amb en Rufo, vinguts directament des de Premià, van arribar a temps per participar-hi, i es van afegir a la Maria amb la Lluna, la Susana amb la Xuma, la Vilma amb en Josep, el Jordi amb en Samy i la Noah i la Montse amb la Nit.\nAl tractar-se d'un Open, participaven en igualtat de condicions les parelles de grau I, II o III, amb altres, com en el cas de la Xuma i la Lluna, que encara no havien debutat i, per tant, el jutge va intentar fer unes pistes més o menys assequibles per a tothom. El debut de la Xuma i la Lluna fent agility fora del club, va ser força bo, tot i que van passar per alt algun obstacle com l'eslàlom ja que encara els cal acabar de treballar-lo.\nDesprés de la primera mànega d'agility, la Nit anava en primer lloc i en Rufo tercer. A mesura que anava passant el matí, la temperatura ambiental anava pujant, però també la de la gespa artificial on es desenvolupava la prova, fins el punt que hi va haver gossos que van ser incapaços d'aguantar l'escalfor que desprenia el terra mentre el guia els feia esperar abans de la sortida. I això és el que li va passar a la Nit, que, en dues ocasions va recular i es va amagar sota una cadira que hi havia a l'ombra. La Montse va haver d'improvisar una sortida diferent a la que havia reconegut i, en conseqüència, es va eliminar al no arribar a marcar una entrada al túnel per la boca correcte.\nEn Jose i el Rufo van aconseguir fer un jumping sense penalitzacions que, junt amb un bon agility, els van fer quedar primers en el podium d'aquest I Open organtizat a Euskadi.\nProves puntuables pel Campionat d'Espanya\nEl cap de setmana es van celebrar ambdues proves puntuables pel campionat d'Espanya 2013, on cadascú ja participava en la seva categoria. En grau I la Vilma, amb l'ajut del speaker, va aixecar els aplaudiments de les grades, no per la seva rapidesa, sinó per la seva actitud a l'hora de sortir a pista. La Noah amb en Jordi, va fer pistes molt ràpides, tot i que es va entrebancar en el balancí.\nEn grau II en Rufo, la Taca i en Samy van fer un bon paper, tot i algun salt en les zones i unes entrades a l'eslàlom força complicades. En Grau III, la Nit, un cop superada la cremor de la gespa, va fer un bon quiet, tal com ens té acostumats i també ens va deleitar amb bones zones bo i alguna que altra volta abans d'encarar un obstacle.\nEn resum, dissabte segon lloc per en Rufo a Grau II i tercer per la Nit a Grau III i diumenge segon lloc per la Noah a Grau I que, a més va sumar un punt en la seva trajectòria cap a grau II.\nAixí doncs, tornem cap a casa amb: calor inhabitual per la zona geogràfica, molt bona companyia, bons paratges, bon menjar i bones sensacions en tots els aspectes. L'any vinent, per poc que poguem, repetirem.


En aquest moment, el producte Castelli Giro Italia 2020 està en estoc a bikeinn. Completa el teu equipament per aquesta temporada amb una àmplia selecció de Equipacions oficials. Troba altres productes de ciclisme de la marca Castelli que tenim a la botiga online de ciclisme. A bikeinn tenim en estoc les últimes novetats i dissenys de Roba home. Trobaràs la millor selecció de material de ciclisme i els productes que més s’adapten a les teves necessitats.


IPS denuncia la violència dels mossos en el desnonament d'una família de Salt | IPS denuncia la violència dels mossos en el desnonament d\_'una família de Salt\nIPS denuncia la violència dels mossos en el desnonament d'una família de Salt\nAvui diada de Sant Jordi hem hagut de lamentar novament l'actuació desproporcionada dels Mossos d'Esquadra en el desallotjament d'una família amb dues criatures petites.\nIndependents per Salt, ha assistit aquest matí a la concentració organitzada per la Plataforma d'Afectats per la Hipoteca (PAH) per tal d'evitar el desnonament d'una nova família de Salt. L'actitud pacífica i la resistència passiva que han exercit els concentrats en tot moment no han estat suficients per evitar el desnonament de la família i encara menys per evitar una càrrega policial desproporcionada que ha acabat amb diversos ferits i alguns d'ells hospitalitzats. Per a efectuar aquest desallotjament s'han desplaçat al Grup Sant Jaume de Salt set furgonetes d'antiavalots dels mossos d'esquadra.\nDes del mes d'octubre del 2011 que el nostre grup reclama a l'Ajuntament de Salt tot un seguit de mesures per mirar d'evitar situacions com les que s'han viscut avui. Fa molt de temps que se'ns diu que "ja estem fent coses" però el cert és que fins a dia d'avui ningú de l'equip de govern ens ha explicat quines són "aquestes coses" i tampoc s'ha convocat la Taula de Mediació que es va aprovar a la moció del mes d'octubre.\nDes d'Independents per Salt denunciem públicament l'actuació dels Mossos d'Esquadra d'aquest matí i emplacem al govern local a prendre accions urgents perquè situacions com aquesta no es tornin a repetir. Si el dret a l'habitatge existeix, què estan fent els nostres governants per garantir-lo?\nDonem tot el nostre recolzament a les persones afectades i a la Plataforma d'Afectats per la Hipoteca per lluitar cada dia per millorar la justícia social del nostre país.


El pati descobert: Espanya: un país federal o descentralitzat?\nPublicat per elpatidescobert a 17:29\nA favor, el tribunal Constitucional. En contra: no trien cap representant les Comunitats Autònomes. En contra: no hi ha tribunal suprem a cada autonomia (...)\n3 de juliol de 2008, a les 20:54\nAixí és Andreu. Però com bé saps la paraula federalisme s'usa a tort i a dret. De fet, ICV deia que l'actual estatut de Catalunya era (és) federal. O, en canvi, altres països com Canadà manquen de molets característiques federals i ningú dubta que ho són...El nom fa la cosa o la cosa fa el nom?\n3 de juliol de 2008, a les 22:20\nEn contra, i recorrent a Linz (ferm defensor que l'Estat Espanyol és un Estat Federal) les Comunitats Autònomes no disposen de suficient llibertat a nivell econòmic.\n3 de juliol de 2008, a les 22:25\nTan en Ferran Requejo , com en MIquel Caminal han tractat el tema. Son m9olt recomanables, alhora si voleu aprofundir més podeu llegir a Proudhon o Pi i Maragall.\n4 de juliol de 2008, a les 2:32\nDomènec, no sabia que t'agradés Proudhon i Maragall. Curiós llegir aquest últim i veure com hi ha temes que un segle després són els mateixos...\nLlombrígol, estava ara pensant que m'havia deixat a la llista una "cultura federal". Sembla poc important però crec que ho és força...\n7 de juliol de 2008, a les 19:17


Sant Climent De Taüll I La Vall De Boí de Guardia, Milagros / Lorés, Immaculada 978-84-490-8994-7\nAquest llibre és la primera monografia que es publica sobre l'església de Sant Climent de Taüll i les seves pintures. Per tal de reconstruir la genètica i la biografia del monument... Más información\nDónde encontrar "Sant Climent de Taüll i la vall de Boí"\nSinopsis de: "Sant Climent de Taüll i la vall de Boí"\nAquest llibre és la primera monografia que es publica sobre l'església de Sant Climent de Taüll i les seves pintures. Per tal de reconstruir la genètica i la biografia del monument, es parteix del context geogràfic i historicoartístic i se'n segueix l'evolució al llarg del temps fins a l'estat actual, des de l'espai en què va crear-se —l'àmbit pirinenc— i les comunicacions amb les zones pròximes, fins a les fases constructives i decoratives, les funcions i els usos. Sant Climent de Taüll i la vall de Boí s'emmarquen a les valls centrals dels Pirineus, amb al·lusions constants a altres monuments conservats al mateix territori. El pas del temps i les diverses circumstàncies, com ara la situació de la vila i la regió, en funció de les estratègies polítiques però també dels canvis litúrgics, generen unes transformacions que se segueixen puntualment en el discurs, fins a arribar al moment en què l'església de Sant Climent és redescoberta amb una mirada renovada a començament del segle XX.\nMás títulos de Guardia, Milagros / Lorés, Immaculada


RedGlobe Notícies - Cuba té brigades mèdiques contra la Covid-19 en 21 països\nDes de fa dos anys, l'administració del president Donald Trump va començar a criticar els programes d'enviaments de personal sanitari cubà.\nNo obstant això, Cuba va insistir que les brigades mostraven el caràcter humanista de la revolució i malgrat les campanyes de descrèdit manté la cooperació mèdica.\nEn els moments en què la pandèmia va refermar en el món, el país ha enviat ajudes a llocs que el sol·liciten. El primer d'ells va ser Llombardia, epicentre de la Covid-19 a Europa. Després Andorra, també a Europa; i en endavant es van desplegar per diversos països.\nVeneçuela, Nicaragua, Surinam, Jamaica, Dominica, Belize, Saint Vincent i les Grenadines, Sant Cristóbal i Nieves, entre altres, ja posseeixen metges cubans lluitant contra la pandèmia. En l'última setmana, han confirmat la seva presència a Cap Verd, Hondures i Togo.\n"És un gest natural dels cubans, expressa el seu caràcter internacionalista, la manera en què veuen la vida, com va dir Fidel (Castro) moltes vegades: Cuba no dóna el que li sobra, comparteix el que té", va asseverar el governador de Luanda, Luther Rescova, en rebre a Angola a la brigada del Carib.\nActualment, Cuba manté obert el canal de solidaritat per a assistir als països que necessitin la seva ajuda enfront de la pandèmia.


APGCC Professionals de la gestió cultural noticia Subvencions per a ladquisicio de llibres destinats a les biblioteques del Sistema de Lectura Publica de Catalunya amb carrec als Fons Next Generation UE\n11-01-2022 fins al 26-01-2022\nData de publicació: 10-01-2022\nSón subvencions per a l'adquisició de llibres destinats a les biblioteques públiques integrades en el Sistema de Lectura Pública de Catalunya i que també consten al Directorio de Bibliotecas Españolas, que ha elaborat el Ministeri de Cultura i Esport en cooperació amb les comunitats autònomes.\nAquestes subvencions es financen amb càrrec als fons derivats de l'instrument europeu de recuperació Next Generation EU, per mitjà del mecanisme de recuperació i resiliència que estableix el Reglament (UE) 2021/241 del Parlament Europeu i del Consell, de 12 de febrer de 2021.\nLa tramitació d'aquest ajut es fa a través d'EACAT. El tràmit per sol·licitar l'ajut estarà disponible a partir de l'11 de gener. S'hi pot accedir a través d'aquesta ruta: Inici > Tràmits > Catàleg > CLT - OSIC - Subvencions - Biblioteques\nAls ens locals o els ens que en depenen que gestionen biblioteques integrades en el Sistema de Lectura Pública de Catalunya i que també constin al Directorio de Bibliotecas Españolas. Cal tenir present que els ens sol·licitants ha de presentar una sol·licitud diferent per a cada biblioteca que gestionen.\nTermini de presentació de sol·licituds: de l'11 al 26 de gener del 2022 (ambdós inclosos).


En venda Casa / Xalet a L'Escala, Riells de Dalt Pàrquing\nCasa / Xalet a L'Escala, Riells de Dalt, en venda\nNº de referència: 229\nSup. parcel·la 371 m²\nCasa en venda a l'Escala, zona tranquil·la. Ideal per a viure tot l'any.\nPropietat situada zona de Riells de Dalt, casa en LEscala que està emplaçada sobre un terreny de més de 370 metres. En total te una superfície construïda en planta baixa de 90m2, que està distribuït en 2 dormitoris, 1 gran habitació per a diferents usos, 1 saló-menjador a dos nivells, petita cuina, 1 bany, gran sala traster, porxo tancat, una gran terrassa envoltant la propietat i zona de pàrquing per a un cotxe. La casa també disposa de calefacció amb gasoil i diverses aires condicionats. Casa a tres vents el que suposa gran lluminositat.\nCompra i gaudeix de les teves vacances en una increïble Vila marinera (LEscala) Situada en la Costa Brava, a la Catalunya mediterrània, donant les seves platges a la badia de Roses, badia que des del 2011, ha entrat a formar part del club de les Badies Més Belles del Món, una distinció avalada per la Unesco. En aquest municipi es troben les ruïnes de la ciutat greco-romana d'Empúries. L´Escala és un destí de turisme que ofereix una gran diversitat de propostes per a tota la família, i per a tots els gustos i necessitats, Platges i cales, parcs naturals i muntanyes, interessants monuments i restes que van deixar antics pobladors per aquestes costes mediterrànies, museus, una interessant oferta gastronòmica i infraestructures per a l'oci i el turisme actiu, és el seu millor catàleg de presentació.\nCertificació energètica: E 236.00 E 58.00\nSup. parcel·la: 371 m²\nCertificació energètica (consumo): E 236.00 kw h/m2 año\nCertificació energètica (emisiones): E 58.00 kg CO2 /m2 año\nEn venda 304-208\nCasa situada en zona tranquil·la de L´Escala (Riells de Dalt). La propietat està construïda sobre parcel·la de...\nPreu actual: 260.000€


Pa en un multivari - receptes de sègol casolà, bezdozhzhevogo i pa de ceba\namb les teves pròpies mans. A aquests efectes, el forn de pa, el forn és perfecte. I també podeu fer un pa casolà fragant en un multivariant. A continuació, es tractarà.\nLa recepta del pa en el multivariant\nAmb l'ajuda d'una estufa miracle moderna, podeu cuinar excel·lents galetes, pastissos, pastissos. Com cuinar el pa en un multivari, aprendre, haver llegit les receptes. El producte cuit en aquest dispositiu és exuberant i suau. Aquestes són les principals recomanacions, després de les quals l'alimentació casolana definitivament serà excel·lent.\nLes mescles de farina utilitzades han de ser tamisades. A causa d'aquesta acció, el component es saturarà amb oxigen i el menjar augmentarà.\nUsant aquest dispositiu no podeu obtenir una escorça cruixent! Si aquest és el criteri principal, el producte acabat es pot enviar durant uns minuts a un forn ben escalfat.\nPer a la cocció, podeu utilitzar el programa més adequat per a això en cada dispositiu en particular. En alguns, això pot ser el mode "Baking", mentre que en altres és millor utilitzar el "Multi-Cook", establint la temperatura necessària.\nPa sense llevat en multivari\nLes mongetes cuites, els bollos solen preparar-se sobre una base de llevat. Però el pa en el multivari sense llevat també es torna apetitós i suau gràcies a l'ús de kefir i bicarbonat de sodi. Li donaran al producte l'esplendor desitjada. El pa, cuinat en un multivari, no sortirà pitjor que el llevat.\nfarina de sègol, farina de blat - 150 g;\noli natural cremós - 50 g;\nflocs de civada - 100 g;\nkefir 3,2% de contingut de greix - 200 ml;\nmolles de pa - 20 g.\nEl greix fosa s'aboca en un bol, s'aboca una beguda de llet amarga a la barreja de farina, altres components solts.\nAboqui la massa de kefir, pasta la massa.\nLa copa es trosseja i s'alinea amb pa rallado. Col·loqueu la massa en ella, prepareu mitja hora en un mode adequat.\nA continuació, amb l'ajuda d'un contenidor de cuina per a una parella, convertiu el pa en kefir en un multivariet, cuidem molts més.\nAlguns creuen que sense un fabricant de pa, un deliciós pa a casa no es pot aconseguir. Això no és cert. El pa de la farina de sègol en el multivari, les receptes que es presenten aquí no són pitjors que les de la botiga. I assegureu-vos que només s'utilitzen ingredients naturals, gràcies als quals el producte surt bé.\nfarina de sègol - 500 g;\nvaca de llet - 300 ml;\nllevat d'acció ràpida - 10 g.\nAfegiu la llet als constituents solts, barregeu-los fins que siguin homogenis.\nNetejar en calent per aixecar.\nCol·loqueu la massa al contenidor i configureu el mode "Calefacció" a un quart d'hora.\nQuan la massa s'ha aixecat bé, posa el programa desitjat, prepara't durant 1 hora. Després de 40 minuts, s'obre el dispositiu, es torna el pa i es cou en un multivariador fins que s'escolta un so.\nPa blanc en multivariable\nEl pa casolà en multivariable és un plaer cuinar. Algú que una vegada intentava cuinar-se ell mateix, deixa de comprar-lo a la botiga, perquè el sabor del producte, preparat amb les seves pròpies mans amb amor, és moltes vegades més interessant que el de la botiga.\nfarina de la més alta qualitat tamizada - 550 g;\nllevats d'acció ràpida - 15 g;\nvaca de llet - 325 ml;\noli refinat vegetal - 30 ml.\nEn llet lleugerament escalfada, afegiu ingredients solts i barregeu-los. Netegeu durant mitja hora a foc per augmentar el volum.\nL'oli s'aboca a la cullera i es mou. La barreja resultant s'introdueix a la farina i es forma la massa. Netejat per elevar-se al calor durant un parell d'hores, després es va amasar. Mou-vos a una paella i deixeu-ho allà per a l'aixecament.\nExposeu el programa "Baking" durant 1,5 hores i espereu fins que el producte estigui preparat.\nPa ràpid en el multivariant\nSi algú pensa que és molt difícil cuinar el pa a casa, ha de familiaritzar-se amb la informació que es presenta a continuació. El pa deliciós en un multivariant és fàcil de preparar. Resulta fragant, suau i exuberant i, a més, no s'escapa durant molt de temps.\nfarina de blat - 500 g;\nEl dispositiu està activat per a "calefacció".\nBarregeu els ingredients secs, afegiu-hi els líquids i barregeu-los.\nLa forma multivariant està lubricada, la barreja preparada es col·loca i es deixa pujar.\nApagueu la tècnica, cuideu el producte durant una hora i, a continuació, torneu a coure a l'esquena d'un altre quart d'hora.\nPa a l'inici en un multivariant\nDe vegades, per alguna raó, les persones no utilitzen productes de llevat, considerant que no són útils. Com es fa un pa en un multivari en el llevat , descobreix-ho ara. Sobre la seva base, els productes horneados no són pitjors que els llevats.\naigua filtrada - 400 ml;\nllevat - 100 g;\nfarina de sègol, ordi, blat sarraí, blat - 150 g;\nEls ingredients solts amb llevat es crien a l'aigua.\nTota la barreja de farina es tamisarà i s'aboca en massa, barrejant-la bé.\nLa massa resultant es col·loca en un bol durant la nit.\nAl matí, configureu el programa "Múltiples usos", la temperatura és de 140 graus i el temps és de 80 minuts. Després d'això, el pa en multivarque estarà llest!\nPa a partir de farina de gra sencer,\nLa cocció de farina integral es considera més útil i menys calòrica. És adequat per a aquells que s'adhereixen a la nutrició dietètica. Tenint un assistent modern a la cuina, el procés de coure un pa casolà fragant es converteix en un veritable plaer.\nfarina de blat integral - 500 g;\nsucre de sorra - 15 g;\nOli de gira-sol - 60 ml.\nEn un recipient, barreja tots els constituents que flueixen lliurement, introdueixi gradualment components líquids i amasar-los a l'homogeneïtat. Deixeu que la massa augmenti en volum.\nDesprés d'haver-se doblegat, es torna a amasar, col·locat en un bol i en la manera "Calor" durant un quart d'hora.\nFer un forn en una botiga múltiple triga una hora. Una mitja hora s'alimenta d'un costat, després es torna a obrir i es posa a la disposició en el segon costat.\nPa de ceba en multivariada\nSovint, els productes de pa clàssics s'alimenten sense diversos additius. Però si voleu alguna cosa especial, aquesta recepta definitivament funcionarà. Com coure el pa en un multivari amb l'addició de ceba, llegiu a continuació. El pa surt exuberant, fragant i picant al gust.\nllevat d'acció ràpida - 10 g;\naigua purificada - 500 ml;\nFarina tamany d'alta qualitat - 1 kg;\ncondiment "herbes provençals" - 10 g.\nLes cebes es desmoronan esmicolades i daurades fins que es marronen en una paella.\nEls constituents secs i una quarta part de la barreja de farina s'aboca a l'aigua.\nA més, afegiu la resta de la farina, ceba, espècies i algunes peces més. Després d'això, la massa està coberta i durant mitja hora s'extreu la calor.\nDesprés, es traslladen a una cassola multi-cuita i a la "Escalfament" els deixen reposar durant mitja hora.\nExposa un programa adequat i prepara el pa en el multivari 60 minuts.\nGireu la barra i cuini tant.\nMassa per a pa en un fabricant de pa\nSalmó en el multivariant\nRodets de col ferotges en un multivariant\nDe farina de civada en una caldera doble\nPizza al microones - les receptes més ràpides d'un plat favorit\nPorc rostit amb bolets en multivari\nSopa de tomàquet en el multivariant\nTocador amb mirall i il·luminació\nKirsten Dunst i Vanessa Parady es van convertir en jutges del Festival de Cannes\nBromhexina - xarop per a nens\n31 un gos que no està familiaritzat amb el concepte de "paciència"\nCom cuinar el muesli?\nFaldilla de Satèn\nSabates de mula\nAbsent - tractament


Mobilitat de Futur – Joves Ecosocialistes\nMobilitat de Futur\nPosted on 26 de maig de 2022 26 de maig de 2022 by jev_admin\nEl diumenge 22 es va celebrar l’últim acte emmarcat en el projecte d’Horitzó Ecosocial. Aquest va ser sobre Mobilitat i Futur, i es va celebrar al Parc Central de Santa Perpètua de Mogoda. Durant l’acte, Joves Ecosocialistes va comptar amb les intervencions i participació del Josep M. Olivé, membre de l’Associació per a la Promoció del Transport Públic, la Gemma Simón, Doctoranda a l’Institut de Ciència i Tecnologia Ambiental de la Universitat de Barcelona, el Francesc Magrinyà, Professor de l’Escola de Camins de la Universitat Politècnica de Catalunya, el Sergi Hernández, Regidor de la ciutat de Desenvolupament Local, Habitatge i Canvi Climàtic i Transició Energètica i la Isabel Garcia Ripoll, Alcaldessa de Santa Perpètua de Mogoda.\nEn un primer moment els participants van fer una excursió per diverses zones de la ciutat destacables en l’àmbit de sostenibilitat – com les instal·lacions de Desenvolupament Local – per tal de conèixer experiències i projectes municipals que generen ocupació digna, benestar i son sostenibles per al territori.\nSeguidament, es va gaudir del debat de la taula rodona de Mobilitat. En aquest espai es va imaginar de forma col·lectiva com ha de ser el sistema de mobilitat de futur per a Catalunya. Es va destacar aquí que un aspecte clau per a la Transició Ecològica és que aquesta estigui basada en modes de transport descarbonitzats, eficients i que fomentin l’equitat social.\n“El transport públic garanteix el transport universal tant en àmbit local com a territorial. Per això s’ha de millorar el transport públic en totes les escales.”\nPer tal d’aconseguir erigir aquest model és fonamental que el ferrocarril sigui clau, fomentant decididament la intermodalitat amb altres mitjans de transport, especialment la bicicleta, i altres modalitats de transport públic.\n“El fet de tenir la ciutat ocupada pel vehicle fa que la bicicleta permeti la mobilitat activa i així millorar la salut pròpia física i mental i la dels que tenim al nostre voltant.”\nTambé cal tenir en consideració les noves tendències del sector per tal de conèixer com està previst el sistema de mobilitat en un futur. Amb tot això, es va intentar respondre a dubtes estructurals com quin paper ha de tenir la xarxa de Rodalies en el sistema de transport públic i com hauria de ser idealment en un futur, com millorar aquesta xarxa fora de la primera corona metropolitana o com ordenar els vehicles de mobilitat personal a les grans ciutats i l’auge en la gestió de la distribució urbana de mercaderies.\n“El cotxe elèctric no arribarà a tothom. Amb la tecnologia d’avui uns pocs rics tindran cotxes elèctrics. La mobilitat en zones denses ha de ser en transport públic.”\nFinalment també va intervenir l’alcaldessa de la ciutat, la Isabel Garcia Ripoll, per tal de destacar els elements de transformació de la mobilitat que s’estan encetant en aquest àmbit, i va agraïr a les participants la sessió.


L'Agència Valenciana de la Innovació subvenciona un projecte de Compra Pública d'Innovació de l'Ajuntament d’Ontinyent - VilaWeb\nL’Agència Valenciana de la Innovació subvenciona un projecte de Compra Pública d’Innovació de l’Ajuntament d’Ontinyent\nL'ajuda concedida és de 100.000 euros\nL’Agència Valenciana de la Innovació (AVI) ha concedit una subvenció de 100.000 euros a l’Ajuntament d’Ontinyent en la convocatòria de 2020 d’ajudes per a desenvolupar i enfortir el sistema d’innovació.\nL’AVI ha aprovat ajuts per més de quinze milions d’euros a 137 projectes presentats per empreses, universitats, centres d’investigació i administracions públiques.\nL’Ajuntament d’Ontinyent destinarà la subvenció a un projecte de dinamització de la Compra Pública d’Innovació (CPI) que ‘fomentarà la col·laboració públic-privada’, segons ha explicat l’ajuntament en un comunicat. El projecte es desenvoluparà en dos anys i amb dues fases. En la primera es crearà i formarà un equip multidisciplinari que coordine i gestione tot el projecte de CPI, i s’identificaran les necessitats amb un procés de participació. També s’elaborarà un ‘mapa de demanda primerenca’ per a ‘avançar-se al mercat en els plans de contractació previstos’.\nEn la segona fase es realitzarà una jornada on s’exposaran les necessitats del municipi, i s’obrirà un procés de licitació, gestió i valoració de les propostes que més s’adapten a les necessitats detectades.


LA BONA CONFITURA: EL TALENT (Un microrelat de Jordi Masó Rahola)\nEl que més destacava d’aquell jove era el bigoti, un bigoti espès, quadrat, retallat amb cura: segons l’orientació del sol podia semblar que era l’ombra del nas que es projectava damunt del llavi superior. S’estava dret davant la taula del secretari d’admissions, les mans respectuosament creuades, la mirada severa, les celles arrufades. Només delatava el seu nerviosisme un lleuger moviment pendular del cos, com si tingués ganes d’orinar.\nEl secretari s’havia encavalcat unes ulleres bifocals i fullejava la paperassa. Com molts subordinats, gaudia d’aquells instants de poder: tenia el futur d’aquell jove a les seves mans (encara que ell no l’havia dictat, només n’era el missatger). Finalment va localitzar l’expedient que buscava. “Aquí el tenim: vejam...”. Feia veure que llegia els documents, absort, i de tant en tant remugava algun “hum” cruel. Ah, quin plaer disposar de l’atenció absoluta d’algú! Per guanyar encara uns segons més d’incertesa, va treure’s les ulleres i va netejar-les amb un mocador.\nPer fi va alçar el cap: “Lamento comunicar-li que no ha superat les proves d’accés” (no ho lamentava gens: s’alegrava de tots els fracassats, dels que en el futur serien tan mediocres com ell). “Sembla que no té talent artístic”, va insistir, “li aconsello que es busqui una altra ocupació en la vida”.\nNo podia saber l’orgullós secretari –ni tampoc ningú de l’Acadèmia de Belles Arts de Viena– que, en suspendre aquell noi, acabaven de canviar el curs de la història. Perquè, efectivament, l’Adolf va dedicar la seva vida a una altra ocupació.\nMicrorelat inclòs a "Catàleg de monstres" (Marcòlic, 2012). L'il·lustra un fotograma de la pel·lícula "El procés" (1962), d'Orson Welles.\nSergi 23 de març de 2012 a les 13:13\nEm sembla que amb aquest relat has trobat l'argument definitiu contra les retallades en educació: cal tenir ben ocupats els artistes, encara que no tinguin talent. En cas contrari, poden passar coses com aquesta.


Neil Young retira la seva música de Spotify • Ràdio Capital de l'Empordà\nNeil Young ha desaparegut pràcticament de Spotify després de retirar la seva música de la plataforma. El músic ha decidit marxar de la plataforma després d’enviar un comunicat a Spotify en el qual els instava a escollir entre ell i Joe Rogan, el protagonista d’un podcast antivacunes, que forma part de la plataforma i que al mateix temps és un dels més escoltats als Estats Units.\nYoung va manifestar “Vull que feu saber immediatament a Spotify que vull tota la meva música fora de la seva plataforma. Poden tenir-hi a Rogan o a Young. No els dos. Spotify està difonent informació falsa sobre les vacunes, que podria causar la mort de tots aquells que s’ho creguin”.\nSpotify ha emès un comunicat on expliquen que ja han eliminat uns 20.000 podcast amb informació falsa sobre la pandèmia i tenen una gran responsabilitat d’equilibrar la seguretat dels oients com la llibertat dels creadors. Ja s’ha detallat la política de continguts i esperem que Neil Young torni ben aviat a la plataforma.\nAnteriorment Young ja havia protagonitzat algunes queixes envers Spotify, per la mala qualitat del so i de fet no va ser fins el 2016 quan la seva música va aparèixer a les plataformes d’streaming. Fins i tot va crear el seu propi servei d’alta qualitat, Pono.\nL’entrada Neil Young retira la seva música de Spotify ha aparegut primer a Primera Fila.\nArticle anteriorL’Espai Ter i el Festival de Torroella acullen els preparatius de la gira d’una de les formacions musicals més destacades d’Europa\nArticle següentLa Bisbal també ajorna el seu carnaval


Connecta't al blau | Matí d’esport, sol i relax!\nMatí d’esport, sol i relax!\n19 març Matí d’esport, sol i relax!\nPosted at 18:00h in Notícies\tby\tAlicia\nEl Club de Natació Barcelona i el Club Natació Atlètic – Barceloneta són dos espais més de la festa del Connecta’t al Blau!\nEl Club Natació Barcelona fomenta l’esport i els seus valors: honestedat, pensar i actuar d’una manera justa, recte, responsable, confiable i íntegra; servei, anticipar-se a la satisfacció de les necessitats d’altre explícites o tàcites.; qualitat, compliment o superació de les expectatives dels socis o usuaris, on el valor del servei es percebi per sobre del cost, i professionalitat, actuar amb competència, eficàcia i exquisidesa en el servei del soci o l’usuari. També, col·labora amb diferents Fundacions i Associacions amb l’objectiu de promoure l’esport entre col·lectius més desfavorits i amb necessitats especials.\nClub Natació Atlètic – Barceloneta\nEl club natació Atlètic- Barceloneta és un club esportiu que està compromès amb les persones i les organitzacions i impulsa projectes que contribueixen al benestar general i, també, donen suport a les persones i col·lectius més desfavorits. Els seus valors són: el respecte, el treball en equip, el compromís, la responsabilitat, l’esforç, la convivència, la superació, la motivació i la cura per la salut. En definitiva, aquells valors que reforcin el benestar personal i els vincles socials.\nEl diumenge 7 d’abril gaudeix d’un matí solidari i esportiu a les instal·lacions del club de Natació Atlètic – Barceloneta i al de Barcelona. Pots començar a la sala de fitness i acabar a les piscines d’aigua salada i dolça. Així com relaxar- te en el spa o prenen el sol.\nReserva d’entrades: Ticketea


Tres morts en la sortida de via d'un cotxe a la C-12 a Balaguer - Teleponent\nInici Succesos Tres morts en la sortida de via d’un cotxe a la C-12...\nTres morts en la sortida de via d’un cotxe a la C-12 a Balaguer\nEl sinistre ha deixat també dos ferits, un de gravetat, segons el SEM\nImatge de la carretera C-12 a la seva entrada a Balaguer\nTres persones han mort aquest diumenge al matí en la sortida de via d’un cotxe a la C-12 a Balaguer, segons ha informat el Servei Català de Trànsit (SCT).\nCom a conseqüència de l’impacte, han mort tres dels ocupants del vehicle. A més, segons el Sistema d’Emergències Mèdiques (SEM), dues persones més han resultat ferides, una greu i l’altra menys greu, i les han traslladat a l’Hospital Arnau de Vilanova de Lleida.\nArran de la incidència, s’han mobilitzat sis patrulles dels Mossos d’Esquadra, quatre dotacions dels Bombers de la Generalitat i dues ambulàncies del SEM, que han activat el servei de suport psicològic per als familiars.\nLa C-12 està tallada en ambdós sentits a Balaguer, tot i que hi ha desviaments senyalitzats.\nsortida de via turisme\nArticle anteriorTres ferits, un d’ells greu, en un accident entre dos vehicles a l’N-154 a Puigcerdà\nArticle següentLes víctimes de l’accident de cotxe de la C-12 són tres joves de Balaguer d’entre 23 i 30 anys


Cooperativa de dones « Haribala\nLa cooperativa és una societat constituïda per persones que s’associen en règim de lliure adhesió i baixa voluntària, per a la realització d’activitats empresarials encaminades a fer les seves necessitats i aspiracions econòmiques i socials, amb estructura i funcionament democràtic.\nAquestes societats són útils per empreses que tinguin com a objectiu la col·laboració de les seves sòcies ambla finalitat d’un objectiu comú, amb una base d’ ajuda mútua i de la creació d’un patrimoni comú. Les Socies de la cooperativa tenen el dret a participar de l’activitat econòmica i social segons els estatuts.\nDesprés de diversos intents s’ha arribat a la conclusió que les dones necessiten uns ingressos diaris per poder fer front als problemes econòmics que pateixen les seves famílies, ja que amb les dues pagues que tenen en l’agricultura no s’administren per poder arribar a l’altra collita. Els problemes d’alcoholisme dels homes, els deutes i mala administració han fet fracassar una i altra vegada el projecte de la cooperativa agrícola i, de retruc, l’objectiu d’aconseguir una independència per part de les dones.\nDes dels seus inicis, la cooperativa de dones ha tingut problemes per consolidar-se. Per aquest motiu i amb la idea de crear cohesió de grup, volem potenciar un equip inicial de 5 dones que, en un futur, organitzarà a la resta de dones que vulguin participar a la cooperativa. La independència econòmica és molt important. Tenir un taller de costura per aconseguir els seus ingressos pot facilitar que en un futur immediat, aquestes dones s’encarreguin de la cooperativa, ja que actualmentra la cooperativa només és agrícola i només gestiona dues collites per any.\nLa idea d’aquest projecte és equipar un taller amb 3 màquines de cosir, 2 d’ owerlock i tot el material per començar les classes de sastreria. La formació es realitzarà durant els períodes que no hi ha feina a les terres. Les dones apendran a cosir i confeccionaran materials per a la posterior venda. Així mateix, les classes serviran per a la confecció dels seus propis vestits i de la seva família.\nUn cop finalitzat el curs, es proporcionarà un pack de sastreria a cada una de les dones perquè puguin començar el seu taller a casa o s’intentarà ajudar-les a trobar feina en una sasteria. Les dones hauran de retornar part del cost de la formació a través de microcrèdits. D’aquesta manera, el projecte brindarà la oportunitat a atres dones en posteriors edicions fent crèixer la cooperativa tot fent xarxa.


Amanuense històric: de febrer 2017\nHAS VIST EL "GRAN HERMANO"?\nElla entra a la classe un pèl nerviosa. Bé, molt nerviosa. Però se'n surt. Com sempre. Ja l'han enviat a altres llocs i aquest xoc amb els alumnes li fa pujar l'adrenalina. La dona es presenta. Ara toca donar la lliçó.\nEls nois han de saber que les primeres grans civilitzacions de la humanitat van néixer al voltant dels rius... Mesopotàmia... Egipte... s'han fet pel·lícules com ... La mòmia.\n"Oh!" exclamen tots els nens, quan senten el títol de la pel·li... Així, més o menys, acaba la lliçó, i ella els demana que li\nfacin alguna pregunta sobre les coses que no han entès. Ells li pregunten: quina edat tens?, estàs casada?, tens fills?, has vist el "Gran Hermano" a la tele?, ...\nQuan arriba a la sala de professors, se sent molt cansada. Hi ha un home de mitjana edat esparrecant de l'educació pública... No és gaire engrescador. En fi! Coses de l'ofici...\nMALALTIA ESCOLAR (1)\nLa institució escolar està malalta. Però no pas a causa d'un virus propi. Sinó perquè reprodueix les malalties del present. Els subjectes de l'educació són aquests nens d'ara, sobreprotegits per uns pares que no saben dir mai no... i els adolescents d'avui: el segment més ben domesticat per la publicitat... joguines en mans dels poderosíssims mitjans audiovisuals, que els ensinistren en el consum compulsiu... formen un mercat d'incauts... en mans de tota mena de venedors que els encolomen música, moda, el que convingui. La nit s'ha convertit en la pàtria dels joves: un món al revés, amb els seus temples, ídols, litúrgies i pastilles. Només uns adults tenen entrada en aquesta pàtria nocturna: els que n'obtenen beneficis. La formació dels joves és en mans d'aquests negociants, i no en la dels pares o professors. Es diu que la malaltia de l'escola és filla de dos factors socials... el desenquadernament de la família tradicional i el consegüent augment de les famílies desestructurades (cosa que contribueix a la desaparició de moltes pautes de conducta social). I l'impacte del fenomen migratori... En algunes zones, el fenomen migratori és molt influent. Però no determina la malaltia general de l'ensenyament...\nEL PERIÓDICO dissabte, 5 de febrer del 2005\nELS MESTRES CULPEN ELS PARES DE SER MASSA PERMISSIUS\nEls experts demanen mecanismes d'ajuda social a les famílies que tenen més dificultats.\nEls professors tenen una percepció molt negativa de les famílies. Un 87% dels docents consideren que a casa els deixen fer als alumnes "tot el que volen" i el 50% perceben que les famílies no es preocupen de l'educació dels seus fills...\nTambé un de cada dos docents adverteix, en una enquesta, que la convivència en les famílies s'ha deteriorat els últims tres anys i falla la comunicació amb els fills.\n"La família ha perdut la noció d'allò que és important i els límits que se li han de marcar al nen, dir-li fins on es pot arribar" (Roberto Rey)\n"Els professors diuen que les famílies no se'n cuiden, i les famílies, que no tenen temps i que no saben ben bé què fer" (Álvaro Marchesi)\nDIARI de GIRONA 15 d'octubre del 2002\nMALGRAT TOT M'AGRADA MOLT LA MEVA FEINA (i 2)\nMarc Vidal i Pou\nI tot això creieu-me que és molt difícil perquè és un repte personal diari i una resolució constant de problemes que a vegades et porten a la ratlla de l'abisme, especialment quan et sents sol davant de les dificultats permanents i quotidianes. Quan creus que ni l'administració ni les famílies fan prou. Quan sents que els mateixos alumnes et planten cara de manera irreverent. Quan els teus companys estan tan enderiats per les pròpies cabòries que no hi ha espai ni moment per a la reflexió col·lectiva. Quan tens una necessitat mortal de dir que ja n'hi ha prou...\nProbablement deu ser per aquesta complexitat de relacions que m'agrada més aquesta feina que qualsevol altra...\nEn totes i cada una d'aquestes persones hi ha hagut una escletxa que tu has pogut obrir; només una escletxa petita que potser porta el teu nom.\nM'agrada, doncs, la meva feina, perquè és terriblement humana i jo no ho vull deixar de ser...\nMALGRAT TOT M'AGRADA MOLT LA MEVA FEINA (1)\n... La meva feina ha de ser un acte permanent d'intuïció, de sensibilitat i de diàleg. D'intuïció per reconèixer les capacitats de futur ciutadà que s'amaguen darrere d'aquella imatge clínica d'adolescent. De sensibilitat per descobrir la persona dins de l'alumne, i de diàleg per saber empènyer el seu progrés en el moment convenient o per cantar-li les quaranta i marcar-li els límits tolerables.\nPerò per damunt de tot, ha de ser una feina de respecte.\nPrimer, de respecte per la professió. La professió d'ensenyar no consisteix a saber molt, sinó a relacionar el teu saber amb aquell que no sap.\nSegon, de respecte pel material sensible que tens a les mans, que és l'única manera de poder reclamar-lo a l'inrevés.\nEL PUNT, Dijous, 3 de novembre del 2005\n"HOMO ZAPPING" (I)\nEns trobem davant de nois i noies que viuen permanentment en un clima de dispersió, que estan saturats de missatges audiovisuals i que tenen greus dificultats per seguir un discurs oral, el procés de raonament o bé el fil d'una exposició. Els professors sabem prou bé que hem de fer mans i mànigues per captar l'atenció dels nostres estudiants, en ocasions, ens convertim en autèntics showmans. Els nostres estudiants no són aliens a la influència dels múltiples missatges externs que reben i amb molta dificultat acaben fent-ne una correcta síntesi. Caldria educar els nens en el silenci, en la capacitat de meditació i de concentració, també se'ls hauria d'ensenyar mecanismes per fixar l'atenció i no viatjar d'un univers a l'altre en una espècie de papalloneig intel·lectual que no porta enlloc... L'homo videns acaba convertint-se en un homo zapping, en un tastaolletes que no sap res en profunditat, que amb prou feines té un esquema mental i un orde de valors i de principis sòlid... També se'l defineix com un home feble o líquid...\nLA VANGUARDIA dilluns, 18 octubre 2004\nLES AULES CONTRA EL PINXO DE L'ESCOLA\nLa Conselleria d'Educació preveu estendre als nens més petits un programa que promou una millor convivència entre els propis estudiants.\nEls experts coincideixen en la importància de la detecció precoç de les situacions d'assetjament... i aconsellen tallar de socarrel qualsevol gest de burla o humiliació.\n"No afrontar un conflicte genera agressivitat, i aquesta pot anar a més" (Pepa Horno, pedagoga)\n"Posar-se de part del més dèbil no està socialment reconegut" afirma la pedagoga Concepció Poch.\nT.E. Treballadors de l'Ensenyament data?\nQUE NINGÚ NO LLENCI LA TOVALLOLA!\nMolts de nosaltres, quan vam començar, ho esperàvem tot de l'educació.\nCrèiem en la nostra feina perquè ens semblava que podíem canviar el món..., o un tros de món...\n(Ara) si mires a la cara de molta gent del ram, hi llegiràs un desencís profund.\nPerò no ens ha de venir de nou cap tramuntanada. Sempre hem tingut al davant un munt d'obstacles i hem hagut de gratar de valent per tenir el que tenim.\nÉs ben cert que cada dia tenim més solcs a la pell i més enteniment a l'esquena. Que molta gent que abans deia que hi seria, ha marxat a un altre costat o mira cap a la dreta sense dissimular. Que molt del que hi havia per fer, encara està per fer. Que moltes esperances segueixen sent esperances.\nPerò hi ha tant de camí recorregut! Hi ha tant de treball acumulat i tanta feina feta, que el desànim seria la pitjor traïció...\nAvui, tant com ahir i com abans d'ahir... ens cal aixecar el cap i alçar la veu sense esperar prodigis incerts, però sense llençar la tovallola.\nEns ho devem. Els ho devem, als que comencen i als que han plegat.\nHem de trobar el moment i la forma de poder-nos dir que encara ho esperem tot, que encara ho volem tot, que encara creiem en la nostra feina.\nEL PAÍS 18 de juliol de 1999\nEl 14 de juliol de l'any 1099 els cristians entraren a Jerusalem i causaren 40.000 morts.\nUna invasió pacífica, aquest cop de turistes, ha començat per recordar aquell 15 de juliol de 1099 en que Godofred de Bouillon va entrar a Jerusalem complint el mandat donat pel papa Urbà II amb el crit de "Déu ho vol!". La gesta, tan efímera com es 88 anys que va durar el regne cristià resultant, va acabar amb un gran carnatge... l'acció pensada per tal que els cristians poguessin visitar llur ciutat santa va tenir com a primer resultat l'expulsió de tots els cristians que hi vivien. L'escletxa que s'obrí entre Orient i Occident continua sent enorme.\nPublicat per edmon a 10:33\nEL PELIGRO FASCISTA (i 2)\nL'actitud provocadora dels grups paramilitars que s'aglutinen al voltant de Fuerza Nueva presenta un atractiu especial per sectors importants de la joventut. \nDes de rockers i bandes de barris fins a universitaris que comencen a ingressar en quantitat a Fuerza Joven sense que això sigui cap cosa anormal. Entre els molts factors que ho inciten \ncaldria ressenyar la continuada exhibició de violència que pateixen els programes televisius, la frustració política de la joventut després de les eleccions i el pacte de la Moncloa i el caràcter semiclandestí que suposa pertànyer avui en dia a un grup para-feixista...\nL'Europa de la crisi capitalista sap que el feixisme és un perill latent que, en ocasions, no pot controlar per el seu propi profit.


Pirineu Viu - DEPANA. Lliga per a la Defensa del Patrimoni Natural\nL’objectiu d’aquest Projecte és el de la divulgació i sensibilització dels valors naturals del Pirineu, bàsicament de la seva fauna i flora, adreçat a la població escolar. Pretenem que el coneixement d’aquest valors suposi una valoració dels mateixos, i la seva futura preservació que és l’objectiu final.\nEntre la fauna i flora s’ha fet especial èmfasi en les espècies protegides (trencalòs, àliga daurada, gall fer, perdiu blanca, mussol pirinenc, llúdriga, marta, picots, etc.) i sobretot les que estan en perill d’extinció. En aquest marc s’ha aprofundit en la figura de l’ÓS BRU al tractar-se de l’espècie pirinenca més amenaçada.\nEn el Projecte també es tracta el desenvolupament sostenible de la població d’aquesta àrea de muntanya unida a la conservació dels seus recursos naturals.\nAmb aquests objectius, l’associació DEPANA ha realitzat des de l’any 1.998 fins l’any 2011ininterrompudament aquesta campanya, en la que han participat uns 12.500 escolars (veure quadre):\nCurs 1.998 / 99\nEducació Infantil, Primària i part de l’Educació Secundària\nCurs 1.999 / 00\nCurs 2.000 / 01\nAlta Ribagorça Pallars Sobirà\nEducació Primària. I part de l’Educació Infantil i Secundària\nCurs 2.001 / 02\nCurs 2.002 / 03\nEducació Infanti i Primària\nCurs 2.003 / 04\nCurs 2.004 / 05\nAlta Ribagorça i nord d’Osca\nCurs 2.005 / 06\nCurs 2.006 / 07\nPallars Sobirà i nord Pallars Jussà\nCurs 2.007 / 08\nCurs 2.008 / 09\nCurs 2.009 / 10\nCurs 2.010 / 11\nAquesta campanya ha rebut el suport del Departament de Medi Ambient de la Generalitat de Catalunya, del Ministerio de Medio Ambiente, del Consell Comarcal de l’Alta Ribagorça, del Conselh Generau d’Aran (finançament del transport i traducció a l’aranès), de l’Ajuntament de Pont de Suert i de l’Associació per al desenvolupament de la Ribagorça Romànica.\nL’execució de la campanya la realitza l’empresa Didàctic, Recursos i Serveis Ambientals.\nParal·lelament a la campanya escolar s’ha realitzat una campanya adreçada a la població en general del Pirineu. En el marc d’aquesta campanya s’han realitzat xerrades i un tríptic sobre l’ós del Pirineu. Aquest tríptic ha tingut una gran rebuda i ha contribuït molt notablement a millorar la informació que té la població del Pirineu sobre l’ós bru.\nL’èxit d’aquesta campanya ha estat indubtable. S’ha millorat el coneixement i la sensibilització envers la fauna i flora del Pirineu, i s’ha millorat també l’acceptació de la figura de l’ós bru.\nTot això ens anima a treballar perquè la campanya tingui continuïtat any rera any.\nDe manera complementària hem creat el joc on-line sobre l’ós del Pirineu anomenat “Descobrint l’ós bru del Pirineu”, disponible en català, castellà i aranès, i accessible des de la web de DEPANA.\nEl programa es caracteritza per:\nVa dirigit a la població escolar del Pirineu encaminat a promoure la comprensió i valoració del fet d’habitar una àrea de gran valor natural on viuen espècies animals i vegetals úniques.\nAquestes accions educatives s’emmarquen dins dels principis d’actuació de DEPANA, que compta amb el suport d’altres associacions naturalistes i científiques i que per tant, participen dels seus fonaments pedagògics i dels seus objectius educatius. És el cas de la Fundación Oso Pardo, una entitat que te com a objectiu l’estudi i la conservació de l’ós bru.\nL’execució del programa la porta a terme DEPANA mitjançant el personal contractat per aquesta.\nDins del Projecte es dona prioritat als següents aspectes:\nConeixement de la biologia de les espècies animals i vegetals que habiten el Pirineu. Els estatges del Pirineu. Les interrelacions entre les espècies animals, i entre aquestes i l’home.\nConeixement dels aspectes culturals relacionats amb la natura del Pirineu contribuint a rescatar i valorar aquest patrimoni.\nAdequació del Projecte a l’àrea implicada, tan a nivell de continguts com d’idioma. D’aquesta manera el material que s’utilitza a la Val d’Aran està traduït pel Conselh Generau d’Aran a l’aranès. Igualment s’ha procurat adaptar el material i les activitats a les diferents edats.\nEs divideix segons les edats dels escolars en dos grups:\nAlumnes d’Educació Infantil: S’introdueix als alumnes en el món de la natura mitjançant xerrades i contes sobre la natura pirinenca i els seus animals, per apropar-los de manera lúdica a la vida dels animals i els seus costums\nAlumnes d’Educació Primària i Secundària. Es porten a terme les següents activitats:\nVisites a les escoles d’educadors ambientals. Durant les primeres sessions els escolars reben una primera informació sobre el món natural del Pirineu mitjançant xerrades amb diapositives i vídeos. Posteriorment es realitzen diferents activitats didàctiques relacionades amb la fauna i flora del Pirineu. Aquestes sessions pretenen aconseguir una valoració de l’entorn mitjançant el seu coneixement, i per tant cercant una futura preservació de la natura del Pirineu.\nSortides de camp: Després de les sessions a classe, acompanyats dels seus professors, participen en un programa de sortides de camp, consistents en itineraris didàctics guiats pels educadors ambientals. Aquests itineraris didàctics estan dissenyats pels ja citats educadors i pels professors de les classes implicades. Per aquestes sortides de camp es fan servir unes guies de camp que actuen com un certificat del coneixement que tenen els alumnes del medi on viuen. Aquestes sortides tenen una durada d’un dia.\nCessió a les escoles d’altres materials de suport al programa\nAmb aquesta cessió es pretén facilitar tant la tasca dels professors durant la campanya com les activitats que els propis professors realitzin posteriorment i pel seu compte amb els alumnes. Està format pels següents elements:\nPòster “Pirineu viu” i quadern didàctic: Es tracta d’un pòster sobre la natura pirinenca i un quadern explicatiu de les diferents espècies que hi apareixen.\nCarpeta didàctica ” Petjada “: Quaderns on s’expliquen diferents activitats per realitzar amb els alumnes que serveixen per aprendre de forma lúdica.


Aportacions al Programa Electoral | Bloc per Felanitx\nAportacions al Programa Electoral\nEl Bloc per Felanitx es va constituir en partit polític d’àmbit local fa més de dos anys i des de principis de desembre va fent feina en la candidatura i en el programa electoral de cara a les eleccions municipals del proper mes de maig. Aquesta setmana s’ha fet públic que Joan Xamena tornarà a encapçalar la llista i serà per tant el candidat a la batlia de Felanitx. La resta d’integrants de la llista s’anirà decidint durant aquest mes de febrer a punt de començar.\nPel que fa al programa electoral, el Bloc per Felanitx ençata un període d’aportacions obert a totes les persones que vulguin fer-ne. El programa electoral s’ha de nodrir no sols dels referents ideològics de cada candidatura i de l’experiència institucional dels partits (i dels seus candidats), sinó també d’un diagnòstic correcte de Felanitx i de solucions concretes. Per això, feim una crida general a compartir reflexions sobre el municipi, plantejaments de problemes i plantejaments de solucions.\nAquestes aportacions es poden fer públicament mitjançant escrits en aquest mateix setmanari o de manera privada, ja sigui enviant un correu electrònic a correu@blocperfelanitx.cat o deixant un missatge a l’atenció dels regidors del Bloc a l’Ajuntament de Felanitx.\nAnimam els ciutadans i les ciutadanes de Felanitx a expressar les seves preocupacions i/o propostes a títol individual o en representació d’associacions per intentar millorar el municipi que compartim. Des del Bloc per Felanitx ho agrairem, ja que segur que enriquiran la nostra perspectiva (sabrem coses que no sabíem) i ens ajudaran a oferir solucions.\n← La feina del Bloc aquesta legislatura (2011) La feina del Bloc aquesta legislatura (2012) →


Oxfam Intermón a Paraguai: el país més pobre de Sud-amèrica | Oxfam Intermón\nInici › Què fem › Paraguai: el país més pobre de Sud-amèrica\nAl Paraguai, el país més pobre de Sud-amèrica, les empreses multinacionals i els grans terratinents, acaparen el 85% de la terra cultivable per plantar-hi soja i altres productes per a l'exportació. El país exporta tanta soja com per alimentar 50 milions de persones. Mentrestant, 1.300.000 paraguaians passen gana.\nSom a Paraguai des de l’any 1991. Des de l'any 2012 a Oxfam Intermón impulsem accions per al dret a l'alimentació i organitzem mercats locals de productes ecològics, jornades de formació per a dones i accions per a defensar els drets de la població camperola.\nHi ha moltes famílies que estan fent grans esforços per donar de menjar als seus fills i no sempre ho aconsegueixen. Si pots, col·labora perquè més persones puguin tirar endavant.\nAmb una aportació de...\n3 famílies rebran una manguera de 30 metres per regar els seus conreus\nComprarem 1 expositor per protegir els aliments cuinats per vendre a la fira\nEntregarem fertilitzant orgànic per als conreus anuals de 2 famílies\nTestimoni: Mercedes Prieto\n"Gràcies a la fira, la meva família va poder sortir de la pobresa"\n"Els petits agricultors de Paraguai no ho tenim gens fàcil", explica Mercedes, una de les dones que participa al mercat de Concepció. Les empreses multinacionals i els grans terratinents ja acaparen el 85% de la terra conreable. Exporten tones i tones de soja, tanta com per alimentar 50 milions de persones. Mentrestant, un de cada quatre paraguaians passa gana. El meu marit i jo intentàvem resistir conreant sèsam o cotó. Ens matàvem a treballar, però havíem de vendre la collita a intermediaris que pagaven sempre preus molt baixos. Amb el que en trèiem només en teníem per pagar deutes i tard o d’hora ens vèiem obligats a demanar prestat un altre cop per comprar menjar, roba o medicaments. Era un malviure.\nAra les coses han canviat: "Des que treballo al mercat local nostra economia familiar ha millorat molt." "Les extensions de conreu d'un sol producte s'han convertit en parcel·les plenes de varietat on, a més del sèsam, collim fesols, tomàquets, blat de moro, mandioca i altres aliments de consum familiar", explica Mercedes.\nGràcies al projecte de creació de mercats locals ja són 109 dones i 89 homes les persones beneficiades a Concepció, i 765 persones es beneficien de manera indirecta. Les persones implicades en aquest projecte, planten per al seu propi consum i porten els aliments que sobren al mercat local. Amb la venda al mercat, aconsegueixen ingressos que s'inverteixen en educació, béns de necessitat diària o reinverteixen en el seu propi negoci. Enrere han quedat els deutes i la dependència d'uns intermediaris que s'emportaven la major part del benefici.\nFes que més dones puguin canviar la seva vida i la dels seus família.\nTestimoni: Perla María Rodríguez\n"Ara puc pagar l'educació dels meus fills. Les nostres vides estan canviant"\nPerla viu a Concepción. Fa uns anys, treballava a casa i cuidava un hort on hi plantava sèsam i cotó, dos productes que venia a intermediaris i que amb prou feines li donaven per pagar els seus deutes.\nActualment és productora i comerciant, treballa de manera organitzada amb altres agricultores i agricultors de la zona i ven els productes del seu hort en un mercat setmanal a la vegada que exerceix un càrrec directiu en l'Organització Camperola Regional de Concepción (OCRC). També ha tornat a estudiar a la universitat. En un país tan desigual com Paraguai, aconseguir tot això és fer un salt de gegant.\n"Ja no ens falta res, tenim molt per menjar, hem pogut millorar les nostres cases, comprar estris de cuina, una batedora i altres coses". La Perla, i les més de 100 dones de Concepción que venen la seva producció agrícola en els mercats locals, veuen ara com l'augment dels seus ingressos els ha obert de bat a bat possibilitats que abans eren inimaginables.\nEl que va començar sent un projecte per vendre productes frescos als mercats locals s'ha convertit en un sistema de treball sostenible. Dins l'àmbit del projecte també es donen formacions per a dones, tant sobre tècniques agrícoles com sobre els seus drets. S'ha aconseguit millorar la salut de la família i els consumidors evitant l'ús de productes químics. A més el projecte ha tingut un efecte molt positiu sobre dones que, en general, tot just sortien de l'entorn domèstic.\nFes que més famílies paraguaianes puguin alimentar-se millor\nCom canviar el món des d'un hort i un mercat\nFira de productes agrícoles a San Pedro\nCelina Villalba conduint el seu carro cap a la fira de productes agrícoles\nCada dimecres venen els seus productes a la fira\nVictòria Romero , secretària de l'AAO ( Associació d'Agricultors Oñondivepá ) i presidenta del comitè de dones\nVictòria Romero també participa a la fira de productes agrícoles\nÉlida Espínola, recollint aigua, viu cecida per l'AAO (Associació d'Agricultors Oñondivepá)\nparaguaians passa gana


Mirall Trencat de Julianen: de desembre 2010\nEl millor escrit per el darrer dia del any\nComença l'any 2011. L'any que la Carme tindrà un fill i li posarà el nom de l'avi patern. També serà l'any que en Miquel se separarà de la Mónica, després d'haver-se promès amor etern, i que l'Eila rebrà una beca per anar a estudiar a Alemanya, on es quedarà a viure la resta de la seva la vida.\nEl 2011 en Yussouf trobarà una feina estable conduint l'autobús de la línia 14 i, per primera vegada, la Marta, esnifarà cocaïna en una festa. Aquest any en Juanjo farà, per fi, el viatge dels seus somnis a la Patagònia i la Sara s'atrevirà a dir als seus pares que té una nòvia. Aquest serà l'any que en Martí es jubilarà després de quatre dècades treballant a la fàbrica, que la Cèlia tindrà un accident de cotxe que la deixarà en coma i que en Dani sortirà de la presó. El 2011 els Feliu decidiran posar la mama en una residència i, malgrat tot, la Sílvia i en Teo faran un cop de cap i es compraran un pis, ideal parelles, al barri de les Corts. Serà l'any que la Graciela aprendrà a parlar i en Pere es trobarà un bony estrany als testicles. Aquest any a casa dels Rovira els tocarà la loteria i a la Clàudia se li morirà el seu gos Bauer. El 2011 serà l'any que en Fabio obrirà un restaurant italià, que anys més tard guanyarà una estrella Michelin. També serà l'any que en Pau i en Jaume es casaran i que la Pilar oblidarà com es diu el seu marit, quin dia va néixer i on ha posat les claus de casa. Aquest any la Diana i en Joan aniran a Etiòpia a buscar el seu fill i l'Agnès aprovarà el carnet de conduir. Serà l'any que en Manuel abandonarà les oposicions a jutge i que la Michaela farà el seu primer petó amb llengua. També serà enguany quan la Dolors s'atrevirà a denunciar el seu marit i quan el pare Miquel penjarà els hàbits després d'una gran crisi de fe. Tot això serà aquest any. O potser no. Feliç incertesa.\nAl col·legi de la meva neboda Paula han tingut la bona idea de felicitar als seus compromisos socials amb una felicitació nadalenca feta per un alumne de primària. Per aquesta premissa han convocat un concurs per tots els nens de primària a presentar un dibuix realitzat a la mateixa aula de l’escola, per estalviar-se ensurts, i desprès de passar per el sedàs d’un optimista jurat, escollirien el dibuix més escaient per el seu propòsit i el passarien a impressió a cartoné per lliurar-ho com a felicitació als seus destinataris. El dibuix escollit i publicat ha estat el de la neboda de set anys, que malgrat la seva timidesa no cap a la seva pell.\nProvence et Languedoc I\nPessebre català 'The making of'\nTenerife: Candelaria, Garachico, Icod de los vinos\nLa meva festa, Júlia, 4 anys\nNadal 2010 - Pesebre napolità de Francesc Reina


Camping Village Yolki Palki Bognanco Itàlia - Ofertes d'hotels amb els MILLORS DESCOMPTES EN LÍNIA\nLa Gomba 21, Bognanco, Bognanco, Itàlia, 28842 - Excepcional ubicació - Veure al mapa\nMés informació sobre Camping Village Yolki Palki\nSi el que està buscant és per un hotel ben situat a Fonti, no busqui més enllà de Camping Village Yolki Palki. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Camping Village Yolki Palki, l'excelent servei i instal.lacions superiors faran de la vostra estada una experiència inoblidable. Els clients de l'hotel poden gaudir de instal.lacions de barbacoa, restaurant, premsa, visites turístiques, servei de bugaderia.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, insonorització, aparell de televisió, cuina americana, nevera a cada habitació. L'hotel compta amb una llista completa de comoditats, com centre esportiu, sauna, massatge, parc infantil, ping pong. Les seves instal.lacions de primera i una situació excelent fan de Camping Village Yolki Palki la base perfecta per a gaudir de la seva estada a Fonti.


Els meus serveis a Espanya Global (Empar Moliner)\nEl dia de Tots Sants arrenca la campanya electoral espanyola\n2 min. 19/09/2019 17:28\nEl dia de Tots Sants arrenca la campanya electoral espanyola i aquest any potser sí que, tenint en compte el que hi haurà als fanals, en lloc de fer la castanyada hem de fer el Halloween. Com que tot això és caríssim, faré un altre servei a Espanya Global i els dissenyaré a tots la campanya.\nPer al PSOE veig un “Haz que pase (un poco más)” i a la foto dos ous de gallina i un frankfurt enmig. Per a en Rivera proposo un cartell inspirat en els del Festival de Sitges, amb un “155” fet de sang i l’eslògan “¡Con Rivera ñi!”, que és una barreja de no i de sí. Al tradicional autocar taronja hi escriuria, amb lletra informal, tot de propostes constructives: “Cerrar TV3”, “Cadena perpetua a los golpistas”, “El catalán divide” o “Ir a buscar 'rovellons' es de paleto”.\nPer als de Pablo Iglesias, jo agafaria el nom del partit, “Unidas Podemos”, i a continuació hi escriuria “cagarla”. A la foto hi posaria actors de sèries, que sempre agrada. El PP, per a il·lusió màxima de tots els catalans, ens torna a enviar la Cayetana Álvarez de Toledo, que ja recordeu que va aconseguir desbancar Inés Arrimadas com a malvada oficial (potser és per això que ella va abandonar aquestes terres de missió i ara estem orfes de 'performances'). Jo els proposo l’eslògan “Chungos de verdad con Cataluña”. Els de Vox poden, simplement, reciclar els cartells de l’anterior campanya (el votant no se n’adonarà).\nPel que fa als partits catalans, jo seria pragmàtica. No poden prometre ni corredors 5G (que ve en Borrell) ni impostos a les begudes ensucrades (que ve el TC), ni tan sols canviar el nom de l’aeroport del Prat (que ja ho fan els del PSOE). Seria divertit que l’independentisme en les múltiples variants representacions aconseguís representació a sac i en Pedro s’hagués de medicar. Però per si no va ben bé així, jo aconsello a tots els partits catalans un únic eslògan basat en el del PSOE. “Haz que pase... rápido”.


Alfafar recull en la seua Carta de Serveis 46 compromisos que han de complir-se al llarg de l'any | Valencia Extra\nL’Ajuntament d’Alfafar ha iniciat el repartiment de la Carta de Serveis 2019, una nova edició que va ser aprovada en ple i en l’elaboració del qual han participat totes les àrees del municipi.\nLa Carta de Serveis 2019 del consistori recull en la seua novena edició 46 compromisos, produint-se així 11 baixes i 11 altes respecte a la de l’any anterior. Cal indicar que quasi tots els compromisos que s’han donat de baixa estan sòlidament consolidats, la qual cosa implica una millora contínua en els serveis municipals que la integren i per tant continuaran executant-se malgrat no estar enunciats com a compromís.\nLa inclusió de compromisos nous sorgeix del treball des de diferents àrees i serveis municipals en els quals s’han tingut en compte les necessitats i inquietuds proposades o sol·licitades per la ciutadania mitjançant el treball diari, a través de l’Enquesta d’Avaluació de Satisfacció de la Ciutadania, el projecte “Recrea la teua ciutat” o el “Millora el teu Barri” de l’àrea de Participació Ciutadana.\nAixí, el document recull compromisos de diferent tipologia com la realització de tallers, campanyes de transparència o de mobilitat sostenible, la instal·lació d’un nou punt wifi, la creació de 4 itineraris de Mobilitat Saludable o la celebració d’almenys 3 activitats d’oci saludable per a joves.\nA més del repartiment en les llars, les i els veïns també poden consultar el llistat de compromisos que han de complir les diferents àrees del consistori en la secció de Carta de Serveis de la Web Municipal de l’Ajuntament.


CTESC | Consorci Sanitari Integral\nInici > Serveis > L'Observatori de l'RSE > Experiències > Consorci Sanitari Integral\nServeis i atenció sanitaris\n3.402 persones treballadores\n15,93 milions €\nMemòria RSE CSI 2020\nPel que fa a la gestió econòmica, es tracta d’una entitat jurídica publica de la Generalitat de Catalunya, i com a tal es troba finançada amb capital públic i els seus comptes es troben publicats.\nEn quant als seus professionals, trobem paritat als seus òrgans de direcció 50-50%. A partir del Pla d’igualtat d’oportunitats entre dones i homes, que es va implantar al maig de 2010.\nTambé han participat en la creació de la Guia de prevenció de la violència i de l’assetjament al centre de treball en el sector d’atenció a la dependència de la Unió Catalana d’Hospitals.\nEn quant a formació, realitzen un pla formatiu amb pressupost propi i itineraris diferenciats en funció dels grups professionals.\nCompten amb indicadors per a la matèria de seguretat i salut i un protocol de gestió d’incidències per a la totalitat del personal.\nDisposen d’un protocol de gestió de residus classificant-los segons centre de treball, tipologia i mètode d’eliminació, també realitzen una classificació d’aquests segons tipus de contaminació.\nEn relació al volum de residus valoritzats, l'any 2020 es van reciclar 111.165 Kg de paper/cartró, plàstic i vidre. Cal ressaltar l’increment de reciclatge de paper/cartró, plàstic i de vidre en l'Hospital Dos de Maig.\nTenen molt presents els valors de la Creu Roja, ja que aquest consorci neix des dels hospitals de la Fundació. Actualment mantenen convenis de col·laboració amb diferents entitats de voluntarietat.\nRecullen les reclamacions, suggeriments i agraïments dels usuaris de manera anual.\nCompten amb un voluntariat al consorci que té com a finalitat donar suport afectiu i acompanyament als pacients o les famílies per millorar el seu benestar durant l’estada al centre.\nHan creat un servei de mediació intercultural per a millorar l’atenció sanitària de qualitat i afavorir l’equitat en l’accés, més enllà de l’origen o cultura de l’usuari. Aquesta mediació actua en tres àmbits, és una acció transversal i universal per a qualsevol professional o usuari del consorci.\nTambé disposen de la Unitat Funcional de Seguretat del Pacient on tenen com a finalitat vetllar per la seguretat dels pacients, amb uns indicadors definits.\nL'any 2020 van realitzar formació un total de 2.812 professionals del Consorci.


Apartment Les Cimes.1 Les Crosets Suïssa - Ofertes d'hotels amb els MILLORS DESCOMPTES EN LÍNIA\nVeure tots els 26 allotjaments a Les Crosets.\nDissenyat tant per oci com per negoci, Les Cimes està situat idealment a Les Crosets; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes Cimes també ofereix moltes instal.lacions per enriquir la seva estada a Les Crosets. Per a la comoditat i comfort dels seus clients, l'hotel ofereix habitació familiar, ascensor.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb balcó/terrassa, aparell de televisió, reproductor de DVD/CD, forn microones, renta vaixelles a cada habitació. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Les Cimes és una selecció idònia per a la vostra estada a Les Crosets.\nCal que informeu el Apartment Les Cimes.1 de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Interhome t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 300 CHF per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


[Vídeo] El missatge de germanor d'Otegi des de la presó de Lledoners La República\n[Vídeo] El missatge de germanor d'Otegi des de la presó de Lledoners\n[Vídeo] El missatge de germanor d’Otegi des de la presó de Lledoners\nEl líder independentista basc, Arnaldo Otegi, que ha estat empresonat diferents vegades per l’Estat espanyol i que fins i tot va iniciar una vaga de fam a presó, ha visitat […]\nGerard Sesé 10/09/2018\nArnaldo Otegi, en una imatge d'arxiu\nEl líder independentista basc, Arnaldo Otegi, que ha estat empresonat diferents vegades per l’Estat espanyol i que fins i tot va iniciar una vaga de fam a presó, ha visitat avui els presos polítics a Lledoners.\nAbans d’entrar a la presó a visitar els Jordis, Rull, Turull, Romeva, Junqueras i Forn, el líder de l’esquerra abertzale ha volgut explicar que EH-Bildu està amb Catalunya a la vigília de la Diada. També ha tingut paraules per a les dues preses polítiques, Frocadell i Bassa i pels exiliats.\nOtegi ha recordat que també encara hi ha presos polítics i exiliats bascos i ha ofert un discurs de fraternitat i germanor entre els pobles catalans i euskalduns: “Trasllado la nostra solidaritat en termes humans i polítics, bascos i catalans hem compartit molt i coincidim en voler construir societats millors. Sobiranes i independents. Com va dir el lehendakari Aguirre, sempre amb Catalunya”.\n— Arnaldo Otegi (@ArnaldoOtegi) September 10, 2018\nL’Associació d’Iniciatives Rurals de Catalunya demana que els promotors de renovables busquin consens amb el territori\nMés de 20 marques i un centenar de productes catalanes gurmet es donen a conèixer a Mèxic\nEl COPATE farà el segon tractament contra els mosquits en arrossars del Delta la setmana vinent


Alegria in extremis – Bell-Lloc\n9 Maig, 2019 7:05 pm per Aleix Benavente Vistes: 7\nEl Tottenham passa a la final de la Champions remontan in extremis una semifinal d’ infart.\nEl conjunt anglès es va imposar al ajax al minut 95 amb un gol del internacional brasileny Lucas Moura. Les semifinals semblaven decantades a favor dels holandesos en el minut 55 quan el global de la eliminatòria estava 3-0 però en una mitja hora màgica del equip dirigit per Mauricio Pochettino la cosa va canviar a un 3-3 . Això significava el pas a la final del tottenham gràcies als gols marcats fora de casa.\nEl conjunt holandès va jugar un gran partit tot i el resultat, va mostrar el seu estil de joc tan reconeixible. Va dominar diferents registres aconseguint marcar tan a pilota parada com després d’una jugada amb més de 28 passes. En defensa no va tenir la millor nit, vet aquí que el tottenham arribes 5 cops i aconseguís anotar 3 gols. Cal destacar a De Ligt es va mostrar segur i contundent, va marcar i va desmontar la gran sortida de pilota que té. De Jong i Tadic igual que en totes les eliminatòries van destacar per la seva técnica deixant passes i regats dignes dels millors. Tot i aixi la mala sort va estar de la seva part i al minut 95 es van esfumar els somnis no només de l’Ajax sinó de la mitja Europa amant del futbol.\nLucas Moura .-Celebrant el 3er gol.\nD’altra banda el conjunt londinenc va disputar un dels partits més efectius de la història. Tot i no haver fet un futbol espectacular ni haver creat moltes ocasions, van aconseguir marcar 3 de les 5 ocasions (60%). Tot i així han fet un partit molt seriós en defensa i van evitar que el potencial ofensiu del Ajax es sobreposes a la seva defensa. El més destacat, va estar Lucas Moura el qual va marcar un hattrick espectacular que equival al bitllet a Madrid.\nEls àrbitres van estar fenomenals, van parar el joc i van evitat que el nerviosisme provoques problemes entre els jugadors. També cal dir que no hi va haver cap jugada polèmica i la única funció que ha tingut el VAR va ser corroborar els gols.\nEn resum ha estat un partit digne de les semifinals de Champions, on hem vist gols de tota mena, accions defensives espectaculars i regats de fantasia. Ja només queda esperar…\nAutor: Aleix BenaventeHem dic Aleix Benavente LLoveras, tinc 15 anys i visc a Lloret de Mar. Faig 4 ESO a l’escola Bell-lloc del Pla on he triat fer la assignatura de comunicació. M’agraden moltes coses però sobretot quedar amb els amics, jugar a videojocs i jugar a futbol (el meu equip és la U.E Llagostera).Dintre de aquest projecte que afronto amb moltes ganes e il·lusió, serè el cap de secció del departament esportiu (Sportium) i escriuré articles, sobr tot de futbol.


4. GNU/Linux a les escoles de primària - El programari lliure a les escoles de primària (Juny 2004)\nCom ja s'ha indicat es tindrà en compte dos maneres diferents d'aconseguir que els usuaris dels equips informàtics de l'escola accedeixin a equips usant GNU/Linux, en aquest cas ambdós usant Debian com a distribució d'origen.\nLa primera distribució de GNU/linux escollida ha sigut Skolelinux. Per diversos motius:\nSimplicitat d'instal·lació: només cal escollir com usarem el PC i el programa d'instal·lació s'encarregarà de tot.\nSenzillesa de configuració: el sistema està preconfigurat per a treballar en 3 escenaris ben definits a la documentació. Quan es segueixen els escenaris la configuració només implica la introducció de les dades personals com poden ser les adreces físiques dels equips, així com el nom i càrrecs dels usuaris (alumnes, professors, administrador, etc.).\nAplicacions: donat es basa en debian la distribució pot complementar-se o actualitzar-se amb paquets ".deb", així com usar les eines automàtiques d'actualització i gestió de paquets.\nGestió remota: skolelinux permet que la gestió de tot el sistema es realitzi remotament, via ssh. Per exemple des de un centre de suport per a tots el centres educatius d'una àrea/país.\nVersàtil i compacta: un únic CD-ROM serveix per a les Workstations, els Client i el servidor. Els Terminals no necessiten el CD-ROM.\nIdioma: la configuració es pot realitzar en anglès. Tanmateix donat que l'idioma de les aplicacions depèn d'elles mateixes només cal afegir els paquets corresponents a les aplicacions i idiomes desitjats.\nBasat en proves de la ISO "skolelinux-i386-pr47.iso" baixada el 16 de Març del 2004 i els ".pdf" baixats el dia 25 de Gener del 2004, del web "www.skolelinux.no":\nSkolelinux Architecture escrit per Petter Reinholdtsen.\nICT administration manual for Skolelinux escrit per Vibeke Braaten, Christian Juell, Tor Harald Nordnes i Truls Teigen.\n4.1.1. Estructura de xarxa\nUn dels avantatges d'skolelinux és que el seu ús implica que els ordinadors han de seguir una estructura de xarxa concreta. Aquesta obligació tot i semblar un problema acaba essent crucial més endavant quan cal administrar el sistema, facilitant-ne l'administració així com la ampliabilitat a més llarg termini.\nTenim una xarxa principal amb adreces 10.0.2.0/23, d'ella penja el router de sortida (10.0.2.1), el servidor principal (eth0: 10.0.2.2), possiblement impressores compartides, també opcionalment poden tenir equips autosuficients stand-alone que no necessisten el servidor, les estacions de treball (workstations) que si necessiten el servidor i els servidors de terminals (LTSP-Server/thin client Server), aquest de cara al servidor són un client més. Cada servidor de terminals (eth1: 192.168.0.254) obre una subxarxa 192.168.0.0/24 per als terminals (thin client). Avís: les adreces es repeteixen entre subxarxes de terminals diferents).\nés important indicar que només pot haver un servidor principal per centre, donat que aquest realitza les funcions de servidor de DHCP. Tanmateix La connexió a l'exterior es realitza a través d'un router (a poder ser amb firewall). Per tal d'augmentar la seguretat, el router no ofereix cap altre servei, amb això es simplifica la configuració tant del router com del servidor i permet usar màquines antigues com a router/firewall i reduir les necessitats de potència del servidor.\n4.1.3. Serveis oferts\nD'altres serveis un servidor skolelinux pot desenvolupar són: de noms interns (DNS), de temps NTP, proxy cache (squid), d'emmagatzematge amb quota (NFS,SMB i Appletalk), d'impressores (CUPS i SMB), de correu local amb llistes de distribució (Limacute), de directori (SQL i LDAP) que centralitza els usuaris i autenticació, base de dades SQL (PostgreSQL), centralització de les modificacions via cfengine, centralització de backups i syslogs, i per últim base d'un sistema de clients lleugers basat en el Linux Terminal Server Project (TFTP i XDMCP).\nDonat que s'explica la instal·lació pas a pas aquest apartat té una extensió força llarga. Per aquest motiu es pot trobar en un document separat: 4.1.2. Skolelinux - Instal·lació.\n4.1.3. Configuració del servidor\nUn cop instal·lat és necssari realitzar certes tasques de configuració en els servidor els client no necessiten configuració ja que l'obtenen del servidor.\nManual bàsic Skolelinux\nEl manual bàsic explica el mínim així com alguns ginys, per configurar un entorn amb skolelinux per tal de poder apronfundir amb els avantatges d'un sistema GNU/Linux.\nAquest manual es troba en el següent document 4.1.3. Configuració skolelinux: Manual bàsic Skolelinux (pr47).\n4.2. Distribucions eduactives basades en Knoppix\nLa segona opció són qualsevol de les distribucions educatives basades en knoppix. Ara per ara aquestes són les més actives almenys dins Espanya. Cal indicar que aquestes distribucions van molt bé per fer demostracions i fer presentacions però que de cara als centres presenten certes limitacions inicials (a GNU/Linux tot es pot corregir).\nNecessitar arrancar lector CD-ROM: aquest no és un problema per que les últimes distribucions ja ofereixen la possibilitats d'instal·lar (copiar al disc dur) el sistema GNU/Linux, fent innecessari el lector de CD-ROM. Fins i tot es pot replicar per xarxa aquest sistema per a equips que no disposen de lector de CD-ROM.\nControl usuaris: per defecte en les distribucions basades en knoppix tenen 3 usuaris predefinits 2 de sistema ("root" i "knoppix") i un de treball "user" o "usuario". Per tant no poden distingir entre els diferents alumnes.\nEmmagatzematge: es força simple configurar un sistema GNU/Linux instal·lat a partit d'una knoppix per que accedeixi a impressores o directoris de xarxa compartits (amb altres màquines siguin GNU/Linux o Windows), el que no és tant simple que els usuaris disposin d'espai personal per als seus documents als servidor.\nTanmateix presenten certes característiques positives:\nFàcil instal·lació: el propi CD-ROM que serveix per a demostracions és el que s'instal·la i donat que no cal construir bases de dades de programari instal·lat i comprovar dependències el temps d'instal·lació es poc superior al temps de còpia del 2Gb que ocupa la distribució.\nFàcil actualització: la seva substitució per versions més modernes es simple donat que per defecte no té lligams amb cap servidor. Tanmateix al basar-se en debian també es possible l'actualització mitjançant les eines d'aquesta distribució.\nPot integrar-se dins l'esquema actual: res ens impedeix integrar aquest sistema a l'estructura actual, accés a directoris d'altres servidors (Windows o GNU/Linux). També es pot obrir l'accés als usuaris puguin validar-se segons "dominis Windows" o un servidor de directori "OpenLDAP". Les operacions a realitzar no són excessivament complexes.\nCal destacar el cas l'ús com a estacions de treball ("Workstations", amb validació al directori central i espai personal dels usuaris en aquest) en entorn on el servidor sigui una "skolelinux - main server".\nLa instal·lació cada cop és més simple l'únic necessari es tenir espai al disc per crear una o més particions per tal de copiar els fitxers corresponents a la distribució concreta.\nDonat que cadascuna té un sistema diferent cal mirar-se la documentació associada a la propia distribució per realitzar aquest pas. Només indicar que com a mínim es necessitaran dues particions:\nLa primera normalment cal que sigui de 2-3GB i de tipus "82, Linux" i aniria bé que es formates en "ext3" donat que serà l'arrel "/", per exemple en la posició "hda2", si en "hda1" tenim el Windows.\nLa següent partició a fer "hda3" és la de swap ("partició d'intercanvi"/"pagefile"), una bona mida per aquesta és 180MB, de tipus "83. linux swap", no cal indicar a on es muntarà per que el programa d'instal·lació l'hauria de detectar i configurar automàticament.\n4.2.3. Configuració post-instal·lació\nUn cop instal·lat és necssari realitzar certes tasques de configuració en els equips, per exemple paraules clau d'usuaris. Per exemple cal personalitzar les paraules clau dels usuaris "root" i "knoppix" que tenen permisos d'administració, i les paraules clau dels quals estan penjaes al web de la distribució.\n4.3. Desplegament del sistema\nDonat que ambdós sistemes són GNU/Linux i estan basats en la distribució Debian comparteixen aquest apartat.\n4.3.1. Partimage (ghost) instal·lació imatges de disc per xarxa\nEls sistemes GNU/Linux es poden replicar amb alta facilitat donat que les dades concretes de cada equip només es desen en un conjunt limitats de fitxers de configuració alguns dels quals s'actualitzen en temps d'arranc si es disposa d'un servidor de DHCP i DNS.\nEn concret els fitxers a modificar per evitar conflictes quan es copien imatges de disc (i/o particions) són:\n/etc/hostname, /etc/hosts, /etc/hosts.allow, /etc/hosts.deny, /etc/route.conf: canviar el nom i adreça de la màquina, és automàtic si es dipsposa de servidor DHCP i DNS.\n/etc/X11/XF86Config-4: si el maquinari no és el mateix


Aquestes són les 12 fotografies més passables d’entre les que vaig fer durant la meva curta estada a Copenhaguen el març de 1987.\nYashica Electro 35. Font: www.kenrockwell.com\nPer tal de justificar la poca traça amb què estan fetes, he de dir en la meva defensa que, a les darreries dels anys 80 no teníem càmeres digitals, que això que veus són còpies digitalitzades dels negatius, descolorits pel temps i tacats de verdet per mor de la humitat, que he hagut de retocar amb el Photoshop. Les vaig fer amb una vella i avariada Yashica que no havia fet servir mai, sense saber cert si funcionava o no. Aquí pots llegir amb més detall la història d’aquesta càmera i veure les 12 fotos més presentables que havia fet 2 dies abans a París. Per altra banda, he de dir que encara no en tenia ni idea de fotografia. Va ser precisament a rel d’aquest viatge que em vaig animar a matricular-me al Centre d’estudis fotogràfics (CEF) de Palma.\nSi vols conèixer amb detall la història del meu pas per Copenhaguen, clica aquí; i si cap d’aquestes fotos no et desagrada, sempre pots compartir aquesta col·lecció a les teves xarxes.


Rescaten a un home de morir ofegat en un barranc de Pedralba durant les intenses pluges\nL'home va ser localitzat a una distància d'entre dos-cents i tres-cents metres d'on es trobava la seua esposa, agarrat a unes branques dins del barranc\ndijous, 2 de setembre 2021 - 20:44h\nFortes Pluges Pedralba | @Andoni_Leon\nPel que sembla, un matrimoni circulava per una carretera de Pedralba quan les intenses pluges els van bloquejar el vehicle sense poder continuar.\nLa dona va aconseguir eixir i donar avís als serveis d'emergència prop de les deu de la nit, però el marit va ser arrossegat pel corrent per la forta aigua que baixava pel barranc.\nRàpidament el Consorci Provincial de Bombers de València va establir un ampli dispositiu de recerca i rescat, amb bombers de L'Eliana, Paterna i Xiva i sergent de bombers de Paterna, així com una unitat de bombers forestals de Generalitat.\nL'home va ser localitzat a una distància d'entre dos-cents i tres-cents metres d'on es trobava la seua esposa, agarrat a unes branques dins del barranc, amb evidents signes d'hipotèrmia, ferides, i trobant-se esgotat.\nEls bombers del Consorci Provincial, equipats amb vestits de rescat aquàtic, es van introduir nadant en el barranc per a arribar al punt on es trobava l'home, i des d’allí, amb grans esforços, van aconseguir rescatar-lo i portar-lo a terra ferma.\nEls efectius del Consorci van aconseguir salvar-li la vida en unes condicions molt complicades, enmig de l'aiguat que no deixava de caure i en situació d'escassa visibilitat.\nEfectius de Guàrdia Civil i Policia Local van brindar suport des de terra i van ajudar els bombers a transportar a l'home en llitera niu fins que els serveis sanitaris es van fer càrrec del ferit. Els efectius del Consorci van finalitzar el seu servei prop de la una de la matinada.\n"Detingut per intentar penjar a la seua parella a Alacant" "Cau un tros de la falla de Na Jordana"


By ceskfreixas | 27 de juliol de 2015\nAteneus, Centres Socials i Places plenes. A Moià, a Deltebre i a la Vilella Alta. Gràcies a totes les persones que aquest cap de setmana heu vingut a omplir de compromís i de PROTESTA les nostres actuacions. Ens enduem un record preciós! Aquest divendres seguim, a Besalú!


L'EMT de Tarragona adjudica el subministrament i instal·lació de càmeres de videovigilància a la flota d'autobusos\nL'EMT de Tarragona adjudica el subministrament i instal·lació de càmeres de videovigilància a la flota d'autobusos (03/05/2021)\nL’Empresa Municipal de Transport (EMT) ha adjudicat el subministrament i instaŀlació d’equips de videovigilància als autobusos municipals. L’empresa Digittecnic serà l’encarregada de dotar el servei públic de transport d’una tecnologia que permetrà incrementar la seguretat de passatgers i personal de l’empresa.\nAquest contracte permetrà dotar tota la flota de càmeres de videovigilància amb transmissió d’imatges en temps real al centre de control de l’EMT. S’instaŀlaran quatre càmeres a cada autobús, que reportaran imatges a un gravador centralitzat amb una capacitat d’emmagatzematge mínima de 15 dies i màxima de 30 dies. A més, el sistema integra un polsador de pànic, que pot activar el conductor o conductora i que avisa a la sala de control de tal manera que alerti els controladors de la central per visualitzar la incidència que es pugui estar produint.\nSegons Jordi Fortuny, president de l’EMT, “ens prenem molt seriosament la seguretat als autobusos municipals. Aquesta és una de les mesures més importants que prenem, però no ha estat l’única. En els darrers mesos, hem incorporat dos nous inspectors a la plantilla, estem en permanent revisió de protocols de seguretat amb la coŀlaboració de la Guàrdia Urbana i estem treballant per oferir formacions personalitzades a la plantilla sobre com gestionar situacions difícils i problemàtiques en el desenvolupament habitual de la seva feina”.